
PARLAMENTUL ROMÂNIEI

CAMERA DEPUTAŢILOR
	COMISIA PENTRU ADMINISTRAŢIE  PUBLICĂ ȘI AMENAJAREA TERITORIULUI

Bucureşti, 29 noiembrie 2017

Nr. 4c-6/396

	COMISIA PENTRU MUNCĂ ȘI PROTECȚIE SOCIALĂ

Bucureşti, 29 noiembrie 2017

Nr. 4c-6/1137
           


Plx. 427/2017                                                                                                                                                                                                             


Către,
BIROUL PERMANENT AL
CAMEREI DEPUTAȚILOR
           
Vă înaintăm alăturat RAPORTUL COMUN asupra propunerii legislative pentru abrogarea articolului 94 alin.(1) lit.m) din Legea nr.188/1999 privind Statutul funcţionarilor publici, trimisă spre dezbatere în fond, Comisiei pentru administraţie publică și amenajarea teritoriului şi Comisiei pentru muncă și protecție socială cu adresa nr. Plx. 427 din 6 noiembrie 2017.
    PREŞEDINTE,



PREȘEDINTE,
Florin-Claudiu ROMAN 

Adrian SOLOMON

	COMISIA PENTRU MUNCĂ ȘI PROTECȚIE SOCIALĂ
Bucureşti, 29 noiembrie 2017

Plx. 427/2017                                                                                                                                                                                                             
RAPORT  COMUN
asupra propunerii legislative   pentru abrogarea articolului 94 alin.(1) lit.m) din Legea nr.188/1999 privind Statutul funcţionarilor publici

  În conformitate cu prevederile art. 95 din Regulamentul Camerei Deputaţilor, republicat, Comisia pentru administraţie publică și amenajarea teritoriului și Comisia pentru muncă și protecție socială  au fost sesizate spre dezbatere, în fond, cu propunerea legislativă  pentru modificarea Legii nr.188/1999 privind Statutul funcţionarilor publici, republicată, trimisă cu adresa nr. Plx. 427 din 6 noiembrie 2017,  înregistrată sub nr.4c-6/427 din 7 noiembrie 2017, respectiv cu nr.4c-6/1137/2017.
 Potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat, Camera Deputaţilor este Cameră decizională.
Senatul, în calitate de primă Cameră sesizată, a respins propunerea legislativă în ședința din 30 noiembrie 2017.

Consiliul Legislativ, prin avizul nr. 208 din 5 aprilie 2017, a avizat favorabil propunerea legislativă, cu observații și propuneri.
Guvernul României, prin punctul de vedere nr. 817/DPSG din 31.05.2017, susține adoptarea propunerii legislative.
Comisia pentru drepturile omului, culte și problemele minorităților naționale, conform avizului nr.4c-5/504/15 noiembrie 2017, a avizat favorabil propunerea legislativă.
Propunerea legislativă are ca obiect de reglementare abrogarea art.94 alin.(1) lit.m) din Legea nr.188/1999, potrivit căruia raportul de serviciu se suspendă de drept, atunci când s-a dispus trimiterea în judecată a funcţionarului public pentru săvârşirea unei infracţiuni contra umanităţii, contra statului sau contra autorităţii, infracţiuni de corupţie şi de serviciu, infracţiuni care împiedică înfăptuirea justiţiei, infracţiuni de fals ori a unei infracţiuni săvârşite cu intenţie care ar face-o incompatibilă cu exercitarea funcţiei publice



În conformitate cu prevederile art. 61 şi 63 din Regulamentul Camerei Deputaţilor, republicat, membrii comisiilor au examinat propunerea legislativă în şedinţe separate în data de  28 noiembrie 2017.


La lucrările Comisiei pentru administrație publică și amenajarea teritoriului au fost prezenţi 22 deputaţi din totalul de 25 membri.


La lucrările Comisiei pentru muncă și protecție socială au fost prezenţi 22 deputaţi din totalul de 24 membri.

La dezbaterile care au avut loc au participat în calitate de invitat, în conformitate cu prevederile art.55 din Regulamentul Camerei Deputaţilor, republicat, doamna Sirma Caraman - Secretar de stat în cadrul Ministerului Dezvoltării Regionale, Administrației Publice și Fondurilor Europene.

În urma dezbaterilor, membrii Comisiilor au hotărât, cu unanimitate de voturi, respingerea propunerii legislative  pentru abrogarea articolului 94 alin.(1) lit.m) din Legea nr.188/1999 privind Statutul funcţionarilor publici deoarece abrogarea art.94 alin.(1) lit.m a fost cuprinsă la pct..22 în Legea pentru modificarea şi completarea Legii nr. 188/1999 privind Statutul funcţionarilor publici, PLx556/2015/2017, reexaminată și adoptată de Camera Deputaților în 14.11.2017, inițiativa legislativă rămânând astfel fără obiect. 

În raport cu obiectul şi conţinutul reglementării, propunerea legislativă face parte din categoria legilor organice.

               
       PREŞEDINTE,



     PREȘEDINTE,

   
     Florin-Claudiu ROMAN 


 
Adrian SOLOMON



      p. SECRETAR



      SECRETAR,



Cătălin-Ioan NECHIFOR


    Violeta RĂDUȚ
Sef serviciu, Sofia Chelaru

Consilier parlamentar, Nicoleta Toma       




Consilier parlamentar, Lidia Vlădescu   

